da da da da da da da da da da nb nb da de de da da da da nb nb da de nb da da da da da da da da nb nb da da da da da da da da nb nb da de da da da da da nb nb da de nl da de da da da da nb nb da da da da da da sv nb nb sv de da da da da da de en da da da en da da nb nb da da de da da da nb nb da de nb da da da da da nb nb da da fr da da da da da nb nb da da da da da da en da da es en de da da da es da en nb nb da de da da da da nb nb da da da da br nb nb da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da fr cs da da da cs sv da de nb da da nl da da de nb fr da da da da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: juli 2014
tirsdag den 29. juli 2014
Det er varmt. Jeg er ikke god til varme og sover ikke så godt i den meget varme lejlighed.
Til gengæld bruger jeg tiden på at sluge en bog. Jojo Moyes: Me before you (den er på engelsk, jeg ved ikke, hvad den danske titel er).
Bogen var jeg heldig at få tilsendt fra Ærø, da søde Lotte skrev på sin Instagram, om nogle ville arve bogen. Når jeg er færdig, er den allerede lovet videre til søde Louise.
Og jeg kan godt lide konceptet. Bøger skal nemlig ikke gemmes væk eller glemmes på en hylde, men læses og give glæde, klogskab og eftertanke til andre.
Fremover vil jeg derfor prøve at være bedre til at sende bøger videre. Altså dem, som jeg ikke skal læse igen. Jeg gør det allerede nu, men kan godt blive bedre til at få dem rundt til flere.
Denne får dog min anbefaling, hvis du skulle blive fristet til en tur i boghandleren eller biblioteket.
Indsendt af Birgitte B kl. 19.53 6 kommentarer:
Send med mailBlog om dette!Del via TwitterDel via FacebookDel på Pinterest
mandag den 28. juli 2014
2 dejlige uger venter sammen med kæreste og børn. Der vil derfor være udfald på bloggen (som sædvanlig i ferietid).
Du kan følge mig på Instagram (@birgitte_b), hvor jeg er lidt mere aktiv, end på bloggen.
Håber vejret holder, så der bliver mulighed for at komme herhen!
Indsendt af Birgitte B kl. 07.56 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Kæreste, Livet i almindelighed
fredag den 25. juli 2014
Dette indlæg handler om noget, jeg stadig synes er aktuelt (for mig). Det er et indlæg fra december 2011. Jeg øver mig stadig på at svare mere åbent og på at dele glæder (og sorger) med andre.
Jeg har det ikke altid godt eller fint, når folk spørger, men orker nogle gange ikke at fortælle, hvorfor det lige er, jeg ikke har det godt. Og så tænker jeg også, at spørgeren ikke altid er interesseret i et svar, men bare langer frasen ud af ren høflighed uden egentlig at ville vide, hvad der rører sig i mig.
Der er folk jeg spørger, hvor jeg virkelig er interesseret i et (ærligt) svar, men hvor de glider af på spørgsmålet og giver mig standard svaret. Skal man bore mere i det så? Eller bare acceptere, at nogle ikke har lyst til at dele sindstilstanden med mig?
Jeg tror ikke der er nogen løsning, alt afhænger ofte af situationen og hvem man står over for, samt ens eget humør. Til gengæld mødte jeg én forleden, der ærligt svarede spørgsmålet med et 'jeg har det fantastisk'. Og hendes svar og ærlighed varmede helt ind i mit hjerte. Måske vi skulle være mere åben for at dele vores glæde - og til tider sorger?
Indsendt af Birgitte B kl. 18.51 Ingen kommentarer:
Send med mailBlog om dette!Del via TwitterDel via FacebookDel på Pinterest
torsdag den 24. juli 2014
I dag er der 5 måneder til juleaften! #justsaying
Måske jeg skulle begynde en opsparing i god tid i år, i stedet for at have økonomiske lommesmerter i december.
Men så tænker jeg ved mig selv... - hvem tænker også på sådan noget, i juli måned, hvor det er 30 grader alt for varmt og det handler om, at nyde sommeren, mens den er her?!! Så måske det godt kan vente til efter ferien...
Sommeragurk - og tomater
(Agurketid siger du? Jamen jeg fik skrevet et indlæg til regnskabet!)
Indsendt af Birgitte B kl. 17.37 7 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 21. juli 2014
En grim kop kaffe
Det er mandag morgen. Jeg er på arbejde. Jeg sover ikke super godt her i varmen. Der er behov for kaffe. Stærk kaffe. Har glemt at 2/3 af afdelingen holder ferie, inkl. alle kaffe-drikkerne. Så får brygget en stor kande (som jeg plejer) til.... mig alene.
Således opkvikket klarer jeg dagen. Efter frokost maraton-møder som virkelig trækker tænder ud. Der er behov for kaffe igen. Skynder mig ind efter en (stor) kop og har rent glemt, at jeg er den eneste i dag og det derfor er kaffen fra i morges, jeg får skyllet ned.
Skal vi ikke bare sige, at det var en rigtig ufed kop kaffe. Og i morgen er der en ny (kaffe)dag. God mandag!
Passende tekst til kaffen i dag
Indsendt af Birgitte B kl. 16.04 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 18. juli 2014
Flashback Friday nr. 2
Dette indlæg er fra januar 2011 og endte i avisen Urban. Hvorfor er jeg ikke helt sikker på. Det var hverken særlig muntert eller velskrevet, men det kom fra hjertet.
Jeg elsker Australien. Virkelig meget. Jeg har familie og venner 'down under', har været der 2 gange af længere varighed og hvis jeg skulle bosætte mig et andet sted end DK, så skulle det være der!
Derfor er det for mig vildt underligt at se alle de billeder i tv om oversvømmelse. Det føltes lige som i går, jeg selv gik rundt i Rockhampton og på tv kan jeg se de gader, jeg selv har trasket op og ned af, være omdannet til en flod! Lige udenfor byen ligger en smuk og fredfyldt kirkegård, hvor jeg har siddet i skyggen af et stort træ og slappet af. Nu er det en stor sø. Og jeg tænker, hvordan vil det ikke se ud, når vandet forsvinder?
Mit hjerte bløder for Australien og australierne. Det er en hård omgang, denne her. Selv om alle ved, at det er et barsk klima de bor i, helt deromme på den anden side af jordkloden. Håber nu de alligevel kommer godt ud på den anden side...
Indsendt af Birgitte B kl. 16.43 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
onsdag den 16. juli 2014
Vil du komme med en anbefaling til mig?
Jeg er så småt ved at få det der løb lagt i lidt faste rammer (nu ryger det hele sikkert igen med den kommende varme og ferie). Derfor leder jeg efter en god tør-shampoo, så jeg ikke skal vaske/skylle hår flere gange om dagen. Det skal helst være en, der virker selv om håret er fyldt med styling produkter...
Kender du til én - eller bruger du selv én - fantastisk tør-shampoo (som også er nem at bruge - jeg føntørrer ikke håret), så smid meget gerne et lille tip.
På forhånd tak :)
Indsendt af Birgitte B kl. 15.57 Ingen kommentarer:
Send med mailBlog om dette!Del via TwitterDel via FacebookDel på Pinterest
mandag den 14. juli 2014
Søndags glimt og en anbefaling
Dette indlæg handler om sidste søndag, altså ikke i går (ja, jeg er bagud!). Her var det - modsat i går - en dejlig solskinsdag. En rigtig sommerdag. Og min sidste feriedag i denne omgang. Dagen blev nydt med kæresten. Vi tog en tur til København alene, da børnene var afleveret til deres anden part forældre allerede lørdag. Turen blev bl.a. brugt til lidt shopping og frokost i Læderstræde.
Næste stop på turen var Holmen, hvor min far, i weekenderne her i sommer, arbejder frivilligt som rundviser på torpedobåden Sehested. Min far har selv sejlet på bl.a. Sehested og da der ikke var mange andre gæster, så var vi heldige at få en privat rundvisning.
Det er vildt spændende (selv for mig, der er vokset op med en far på søen/Holmen og som har været om bord på maaaange skibe) og klart en anbefaling, jeg gerne giver videre til andre, der skal fordrive en lørdag/søndag i København. Jeg har selv haft mine drenge med om bord på Peder Skram for nogle år siden og de var ret begejstrede.
Der er mulighed for at komme om bord på både Sehested, fregatten Peder Skram og ubåden Sælen. Har du lyst, så læs mere info om Sehested her - Man skal købe billet for at komme om bord på skibene. Se mere om åbningstider og priser her.
Efter rundvisning tog vi bussen ind til centrum og gik en tur i Tivoli. Vi er så heldige, at have årskort dertil og de skal næsten benyttes, hver gang vi er i København. Nogle gange går vi derind for at få lidt at drikke og/eller spise. Andre gange bare for at gå en lille tur og kigge på blomster og mennesker. Denne søndag var så svedende varm, at vi endte med en stor milkshake fra Svaneke is. Total mums...
Lige nu er Tivoli fyldt med dejlige blomster
Elsker de lilla farver
Indlægget er IKKE sponsoreret - bare en anbefaling fra mig til dig :-)
Indsendt af Birgitte B kl. 16.30 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Kæreste, Livet i almindelighed
søndag den 13. juli 2014
Jeg har nu - kun lidt over halvt inde i 2014 - skrevet flere indlæg på bloggen end i hele 2013. Wow, det er da meget sejt!
Jeg har holdt mit løfte - om end nogle indlæg har været meget korte, forvirrende og helt uden mening. Still, flere end de 87 indlæg, som jeg skrev total i 2013 allerede. Det tegner godt for resten af 2014.
Gul blomst lige udenfor min dør. Helt uden kontekst - bare fordi den er køn.
Indsendt af Birgitte B kl. 10.55 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 11. juli 2014
Flashback Friday nr. 1
Som en del af en serie på uvist antal!
Indlæg nr. 1 er fra maj 2010. Dengang, hvor jeg bloggede ovre på den hedgange Urban-blog - og mine indlæg generelt ikke var særlig lange - eller med særlig mange billeder. I dag er min ældste søn 13 år  - teenager - og den yngste er blevet 9 år. Time flyes!
Min ældste søn bliver 9 år lige om lidt... Jeg er derfor blevet 9 år ældre siden den dag jeg fik ham. Ja ja tænker du nok, det er da logik. Problemet er bare at jeg ikke føler mig 9 år ældre. Der findes voksne ansvarlige mennesker derude i verden, som har børn på 9 år, jeg tænker - det er bare ikke mig. Men jo, lige om lidt er det. Og ikke nok med at han bliver 9 år. Han har indtil videre været på ferie 'selv' i 4 dage - med en kammerat i sommerhus i Sverige. I morgen tager han på lejrskole i 3 dage med klassen. I næste måned står den på børnefestival med fritten i 3 dage. Og det er ovenikøbet lige midt i min ferie med ungerne! Kan godt mærke hvor det her bærer hen ad. Hvor bliver tiden af - synes lige han er begyndt i skole. Lige om lidt er han teenager og ikke særlig meget hjemme, ej heller interesseret i at holde ferie med sin moar!  Godt den lille kun er 4... nå nej, han blev sgu da 5 år i april ;-)
Du finder selve indlægget her.
Indsendt af Birgitte B kl. 16.57 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
torsdag den 10. juli 2014
Sommeren er kommet til Danmark (selvfølgelig i den uge, hvor jeg ikke har ferie - det er typisk).
'Man må ikke klage over det gode (varme) vejr' siger alle, men jeg gør det alligevel! Det er nemlig helt ulideligt for mig at være nogen steder i den her varme.
Jeg duer ikke til de høje temperaturer. Jeg fungerer simpelthen ikke ordentligt. Jeg bliver sløv, får ondt i hovedet, kan ikke sove osv. Næh, stik mig de 20-22 grader og sol. Det er rigeligt til mig.
Alternativt et par fridage, hvor jeg kan tage på stranden - og et hotelværelse med  aircondition. Se, det ville ikke være dårligt.
Billede fra Ishøj Strandpark
Indsendt af Birgitte B kl. 17.46 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
tirsdag den 8. juli 2014
Vindere af Kikkoman konkurrence
Ja, det blev ikke mig... Jeg deltog som nævnt ikke i konkurrencen, da jeg ikke nåede at sende mit bidrag ind i tide. MEN, der var jo andre kvikke bloggere, som gjorde et godt stykke arbejde. Og nogen vandt jo - og de opskrifter er altså gode. Virkelig. Så her kommer en lille info med links til vindere - og deres opskrifter:
Der blev modtaget 18 super lækre og inspirerende menuforslag, og det var et meget tæt løb! Vinderen af førstepræmien blev Samantha for hendes to retters menu med ”Broccolisuppe med sojaristede solsikkekerner og baconknas” som forret og ”Perlebyg med sojamarineret kylling og ærteskud” til hovedret. Samanthas opskrifter blev valgt for hendes originale brug af soja i begge retter og den fine sammenhæng mellem retterne, samt hendes innovative brug af soja i to nordisk inspirerede retter. I kan se begge opskrifter her:
Se desuden et par dessertopskrifter med soja her:
Og ellers kan du se Helles bud på opskrifter til konkurrencen her:
Indsendt af Birgitte B kl. 15.45 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 7. juli 2014
Forsøg med Flashback Friday
Det er vældig populært med Throwback Thursday, men måske også lidt fortærsket efterhånden? Så jeg var rigtig glad for at læse, at det nyeste hotte er Flashback Friday (eller nyt og nyt - jeg er bare håbløs bagud). Og ja, det er egentlig til de 'hurtige' sociale medier såsom Instagram og Tumbl. Tænker bare, at det alligevel passer meget godt til bloggen.
Her i sommerperioden har jeg nemlig tænkt mig at holde weekendfri på bloggen.... Men derfor skal I ikke snydes for et lille indlæg til at holde jer kørende til mandag. Så de næste (mange?) fredage, vil der blive postet gamle indlæg under fælles-hatten Flashback Friday.
Første omgang er på fredag - om noget børn, der vokser meget alt for hurtigt (i relation til både dette indlæg og dette her).
Indsendt af Birgitte B kl. 15.50 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
lørdag den 5. juli 2014
På mandag skal jeg på arbejde igen.
Og så er den uges ferie gået. Den har både indeholdt afslappende stunder og noget arbejde (med hjemmet). Der har været børn lidt på skift for de er nu så store at en ferie ikke nødvendigvis holdes 100% med mor. Og det er faktisk ok. En stille opstart til det der venter. Den dag hvor der ingen børn er, der gider holde ferie med forældrene. De kommer tilbage. Det ved jeg. Og indtil videre nyder jeg bare timerne, dagene og ugerne med dem. Ferie venter forude. Efter tre uger på arbejde. Gid de må flyve afsted.
Indsendt af Birgitte B kl. 15.39 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
tirsdag den 1. juli 2014
Jeg har ferie. Kun 1 uge, som blev skudt i gang med en tur fredag til mandag i Lalandia. Ikke mit favorit sted, men hvad gør man ikke for børnene. Tror Lalandia skal have sit helt eget indlæg, når jeg lige har sunket alle indtrykkene. Dog skal ret være ret. Jeg fik både styrket alle mine fordomme, men også set en masse, der absolut var til den positive side.
Nu er vi hjemme igen. Og i dag fik jeg en lækker stor bøtte hindbær. Plukket i dag i min mormors have. Solmodne og søde. Dejlige røde.
Vi smovsede alle de bær vi kunne, men da jeg ved at de ikke holder særlig længe, så lavede jeg her til aften en sirup ud af nogle af bærrene. Resten blev til rå-syltetøj, som skal på de hjemmelavede boller i morgen tidlig.
Ferie holder max! (Trods det lidt blandede vejr).
Indsendt af Birgitte B kl. 21.31 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Flashback Friday nr. 3
En grim kop kaffe
Flashback Friday nr. 2
Vil du komme med en anbefaling til mig?
Søndags glimt og en anbefaling
Flashback Friday nr. 1
Vindere af Kikkoman konkurrence
Forsøg med Flashback Friday
På mandag skal jeg på arbejde igen.
Fantastisk A/S tema. Temadesign af Jason Morrow. Leveret af Blogger.